**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU PROGRESU LĪDZ 2015.GADA 30.APRĪLIM[[1]](#footnote-1)**

1. Atbilstoši Ministru kabineta 2015.gada 10.marta sēdes protokola Nr. 14 27.§ 11.punktam Finanšu ministrijai ir uzdots, sākot ar 2015.gada maiju reizi mēnesī (pēdējā nedēļā) iesniegt Ministru kabinetā bez saskaņošanas ar citām iestādēm operatīvo informāciju par Eiropas Savienības Kohēzijas politikas fondu (turpmāk – ES fondi) ieviešanas plānu izpildi (turpmāk - ikmēneša ziņojums Ministru kabinetam), tai skaitā atbildīgo iestāžu dalījumā (par noteiktiem finanšu mērķiem un citiem priekšnosacījumiem un uzdevumiem). Ņemot vērā minēto, Finanšu ministrija sniedz pieejamo operatīvo informāciju par ES fondu 2007.-2013.gada plānošanas periodu un 2014.-2020.gada plānošanas periodu.
2. 2007.-2013.gada plānošanas perioda ietvaros 2015.gadā līdz 30.aprīlim:
   1. atbildīgās iestādes kopumā ir izpildījušas nacionālos maksājuma mērķus finansējuma saņēmējiem[[2]](#footnote-2). Lielākā neizpilde absolūtos skaitļos ir Vides aizsardzības un reģionālās attīstības ministrijai – 16,1 milj. *euro* jeb 33,1% no plānotā. Zemāk esošā tabula atspoguļo plānotos maksājuma mērķus līdz 2015.gada 30.aprīlim un to izpildi. Detalizēta informācija par nacionālo mērķu izpildi 2015.gadā aktivitāšu dalījumā pieejama Eiropas Savienības struktūrfondu un Kohēzijas fonda (turpmāk – ES fondi) tīmekļa vietnē <http://www.esfondi.lv/page.php?id=909>.

*Tabula 1. Atbildīgo iestāžu nacionālo mērķu izpilde līdz 2015.gada 30.aprīlim, euro.*

|  |  |  |  |  |
| --- | --- | --- | --- | --- |
| **Atbildīgā iestāde** | **Atbildīgo iestāžu mērķis 01.01.2015. - 30.04.2015.** | **Izmaksāts finansējuma saņēmējiem 01.01.2015. - 30.04.2015.** | **Izpilde, %** | **Neizpilde** |
| Satiksmes ministrija | 66 611 527 | 87 240 057 | 131,0 | - |
| **Vides aizsardzības un reģionālās attīstības ministrija** | **48 629 332** | **32 535 727** | **66,9** | **16 093 605** |
| Ekonomikas ministrija | 34 640 260 | 46 580 335 | 134,5 | - |
| Izglītības un zinātnes ministrija | 22 446 047 | 25 008 959 | 111,4 | - |
| **Veselības ministrija** | 4 257 247 | 3 360 410 | **78,9** | 896 837 |
| Finanšu ministrija | 4 092 371 | 4 255 066 | 104,0 | - |
| Labklājības ministrija | 3 758 733 | 3 830 207 | 101,9 | - |
| Kultūras ministrija | 2 847 103 | 3 118 277 | 109,5 | - |
| **Valsts Kanceleja** | 374 967 | 204 846 | **54,6** | 170 121 |
| **Kopā:** | **187 657 587** | **206 133 885** | **109,8** | **17 160 563** |

* 1. ES fondu valsts budžeta izdevumu plāna neizpilde ir 7,8 milj. *euro* jeb 3,8% - neizpildes pieaugums no 1,9 milj. *euro* 2015.gada 1.ceturkšņa beigās. Šobrīd ministriju budžetos līdz 2015.gada beigām ieplānoti 606,8 milj. *euro,* izpildīti 23,1% no gada plāna, kas ir līdzīgs rādītājs iepriekšējo gadu budžeta izlietojumam šajā pašā laika posmā. Vidēji gada pirmajā pusē tiek izmantota trešdaļa no budžeta līdzekļiem, lielāko daļu izmaksu veicot tieši gada pēdējā ceturksnī – aptuveni 40,0%. Lielākā neizpilde ir Vides aizsardzības un reģionālās attīstības ministrijas uzraudzītajās aktivitātēs, kas vērstas uz informācijas sistēmu un elektronisko pakalpojumu attīstību, kā arī uz plūdu draudu risku novēršanu un samazināšanu. Tāpat ievērojama plānu neizpilde ir Ekonomikas ministrijas pārraudzītajās aktivitātēs, kas vērstas uz biznesa inkubatoru attīstību, ārējo tirgu apgūšanu, daudzdzīvokļu māju energoefektivitātes uzlabošanu un atbalstu darba vietu radīšanai. Finanšu ministrijas neizpilde lielākoties saistīta ar visu iestāžu tehniskās palīdzības līdzekļu izlietojumu. Zemāk esošajā tabulā atspoguļots ministriju budžeta plāns un tā izpilde līdz 2015.gada 30.aprīlim. Detalizēta informācija par valsts budžeta izlietojumu līdz 2015.gada 30.aprīlim pieejama ES fondu tīmekļa vietnē <http://www.esfondi.lv/page.php?id=1141>.

*Tabula 2. Atbildīgo iestāžu valsts budžeta izlietojums līdz 2015.gada 30.aprīlim, euro.*

|  |  |  |  |  |
| --- | --- | --- | --- | --- |
| **Atbildīgā iestāde** | **Atbildīgo iestāžu plāns 01.01.2015. - 30.04.2015.** | **Faktiskā izpilde 01.01.2015. - 30.04.2015.** | **Izpilde, %** | **Neizpilde** |
| **Ekonomikas ministrija** | **51 377 039** | **48 764 402** | **94,9** | **2 612 637** |
| Finanšu ministrija | 6 204 613 | 5 044 303 | 81,3 | 1 160 310 |
| Izglītības un zinātnes ministrija | 36 699 700 | 36 032 770 | 98,2 | 666 930 |
| Kultūras ministrija | 3 313 293 | 3 286 974 | 99,2 | 26 319 |
| Labklājības ministrija | 1 225 238 | 1 099 287 | 89,7 | 125 951 |
| Satiksmes ministrija | 61 849 683 | 61 849 665 | 100,0 | 18 |
| **Valsts Kanceleja** | 300 188 | 171 939 | **57,3** | 128 249 |
| Veselības ministrija | 4 498 371 | 4 427 091 | 98,4 | 71 280 |
| **Vides aizsardzības un reģionālās attīstības ministrija** | **37 091 155** | **34 117 904** | **92,0** | **2 973 251** |
| **Kopā:** | **202 559 280** | **194 794 334** | **96,2** | **7 764 946** |

* 1. 2015.gadā līdz 31.martam darbības programmas “Uzņēmējdarbība un inovācijas” 2.2.prioritātes “Finanšu resursu pieejamība” **finanšu vadības instrumentu** ietvaros ir kritiski vāja plānu izpilde: nevienā no instrumentiem pārskata perioda plāna izpilde nav vērtējama kā laba un vidēji tā ir tikai 26,9%. Kopā komersantiem veiktas investīcijas, faktiski izmaksāti aizdevumi un izsniegtas garantijas par 5,4 milj. *euro* jeb 27,2% no 2015.gada noteiktā mērķa. Vislielākās mērķa neizpildes ir riska kapitāla instrumentos *ZGI Capital, Baltcap, FlyCap*, kā arī eksporta un konkurētspējas garantijās. Ņemot vērā konstatētās finanšu vadības instrumentu ieviešanas plānu negatīvās nobīdes, Finanšu ministrija ir saņēmusi no Ekonomikas ministrijas priekšlikumu[[3]](#footnote-3) par finanšu vadības instrumentu īstenošanas termiņa pagarinājumu līdz 2016.gada beigām, kā to pieļauj izņēmuma kārtā finanšu vadības instrumentiem 2015.gada 30. aprīlī grozītās Eiropas Komisijas slēgšanas vadlīnijas[[4]](#footnote-4). Finanšu ministrija iesniegto priekšlikumu izskata un izvērtē pēc būtības. Detalizēta informācija par finanšu instrumentu līdz 2015.gada 31.martam pieejama ES fondu tīmekļa vietnē <http://www.esfondi.lv/page.php?id=1064>.

*Tabula 3. Finanšu instrumentu mērķu izpilde līdz 2015.gada 31.martam, ES fondu finansējums, euro*

|  |  |  |  |  |
| --- | --- | --- | --- | --- |
| **Finanšu instrumenti** | **Ekonomikas ministrijas plāns 01.01.2015. - 31.03.2015.** | **Faktiskā izpilde 01.01.2015. - 31.03.2015.** | **Izpilde, %** | **Neizpilde** |
| 2.2.1.1. Aktivitāte “Ieguldījumu fonds investīcijām, paaugstināta riska aizdevumos, riska kapitāla fondos un cita veida finanšu instrumentos”. | 10 476 460 | 2 654 727 | 25,3 | 7 821 733 |
| 2.2.1.4.1. Apakšaktivitāte “Atbalsts aizdevumu veidā komersantu konkurētspējas uzlabošanai” | 3 209 894 | 1 238 962 | 38,6 | 1 970 932 |
| 2.2.1.4.2. Apakšaktivitāte “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” | 6 058 638 | 1 468 496 | 24,2 | 4 590 142 |
| **Kopā:** | **19 744 992** | **5 362 185** | **26,9** | 1. **82 807** |

1. 2014.-2020.gada plānošanas periods:
   1. 2015.gada 23. un 24.aprīlī notika ES fondu 2014.–2020.gada plānošanas perioda apakškomitejas sēdes un 2015.gada 30.aprīlī – ES fondu 2014.–2020.gada plānošanas perioda uzraudzības komitejas sēde, nodrošinot specifisko atbalsta mērķu (turpmāk – SAM) ieviešanas laika grafika saskaņošanas procesu. Tāpat par SAM ieviešanas laika grafiku notika diskusijas Koalīcijas partneru darba grupas par ES fondu jautājumiem 2015.gada 7.maija sēdē, uzdodot ES fondu atbildīgajām iestādēm papildināt SAM ieviešanas laika grafiku ar detalizētāku sākotnējā novērtējuma izstrādes laika grafiku tiem SAM, kurus plānots uzsākt 2016.gadā. Pēc saskaņošanas Koalīcijas partneru darba grupā par ES fondu jautājumiem SAM ieviešanas laika grafiku plānots virzīt apstiprināšanai Ministru kabinetā, kas būs stingrāks atskaites punkts un pamats, sniedzot ikmēneša ziņojumā Ministru kabinetam informāciju par SAM ieviešanas laika grafika ievērošanu.
   2. Lai nodrošinātu darbības programmā un darbības programmas papildinājumā noteikto rādītāju, tai skaitā snieguma ietvara, izpildi, 2014.-2020.gada plānošanas periodā reizi gadā līdz 31. decembrim vadošā iestāde sadarbībā ar atbildīgo iestādi un sadarbības iestādi izstrādā sasniedzamo rezultātu plānu, kurā apkopota aktuālākā informācija par rādītāju faktisko izpildi atbildīgo iestāžu prognozes par rādītājiem gadu dalījumā līdz perioda beigām. Minētās rādītāju prognozes tiks apstiprinātas Ministru kabinetā, kopā ar vadošās iestādes informatīvo ziņojumu par ES fondu īstenošanu. Ministru kabinetā apstiprināto plānu/ prognožu izpildi vadošā iestāde vērtēs gan ikmēneša operatīvās progresa informācijas ietvaros, gan sadarbības iestādes un atbildīgo iestāžu ziņojumos sniegtās informācijas un analīzes ietvaros, un būtisku risku/ noviržu gadījumos ierosinot rīcību to novēršanai. Pēc iepriekš minēto plānu apstiprināšanas Finanšu ministrija iesniegs operatīvo izpildes informāciju ikmēneša ziņojumā Ministru kabinetam.
   3. 2015.gadā līdz 30.aprīļa beigām ES fondu valsts budžeta izdevumu plāna neizpilde ir 0,5 milj. *euro* jeb 4,1% no perioda plāna. Šobrīd ministriju budžetos līdz 2015.gada beigām ieplānoti 49,2 milj. *euro,* izpildīti 23,3% no gada plāna, norādot uz gandrīz identisku tendenci budžeta izlietojumā kā 2007.-2013.gadu plānošanas periodā. Neizpilde Labklājības ministrijai (0,3 milj. *euro*)un Izglītības un zinātnes ministrijai (0,2 milj. *euro*) ir SAM ieviešanā, kas vērsts uz jauniešu nodarbinātības paaugstināšanu.

*Tabula 4. Atbildīgo iestāžu valsts budžeta izlietojums līdz 2015.gada 30.aprīlim, euro.*

|  |  |  |  |  |
| --- | --- | --- | --- | --- |
| **Atbildīgā iestāde** | **Atbildīgo iestāžu plāns 01.01.2015. - 30.04.2015.** | **Faktiskā izpilde 01.01.2015. - 30.04.2015.** | **Izpilde, %** | **Neizpilde** |
| Izglītības un zinātnes ministrija | 2 309 991 | 2 107 905 | 91,3 | 202 086 |
| Labklājības ministrija | 1 943 549 | 1 655 874 | 85,2 | 287 675 |
| Satiksmes ministrija | 7 688 313 | 7 688 311 | 100,0 | 2 |
| **Kopā:** | **11 941 853** | **11 452 091** | **95,9** | **489 762** |

Finanšu ministrs Jānis Reirs

26.05.2015 14:56

1379

Ieva Puriņa

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas eksperte

Tālr. 67095614, fakss 67095697

[Ieva.Purina@fm.gov.lv](mailto:Ieva.Purina@fm.gov.lv)

1. Finanšu instrumentiem investīciju progress līdz 2015.gada 31.martam [↑](#footnote-ref-1)
2. 2015.gada 10.marta MK sēdes protokola Nr.14 27.§ 9.punkts. Pieejams MK tīmekļa vietnē: <http://tap.mk.gov.lv/mk/mksedes/saraksts/protokols/?protokols=2015-03-10> [↑](#footnote-ref-2)
3. Ekonomikas ministrija š.g.2.jūnijā Ministru kabineta sēdē plāno apstiprināt informatīvo ziņojumu “Par publiskā finansējuma izmantošanu 2007.-2013.gada plānošanas perioda Ekonomikas ministrijas kompetencē esošo finanšu instrumentu ietvaros”, kur izvērtētas līdzšinējās investīcijas, publiskā finansējuma investīciju prognozes un sniegti priekšlikumi par turpmāk nepieciešamajām darbībām. [↑](#footnote-ref-3)
4. 2015.gada 30.aprīlī apstiprinātie grozījumi pielikumam Komisijas lēmumam, ar kuru groza Lēmumu C(2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) http://ec.europa.eu/regional\_policy/sources/docoffic/official/guidelines/closure\_2007\_2013/annexe\_guidelines\_closure\_20072013\_lv.pdf [↑](#footnote-ref-4)